আজফার : বুদ্ধিজীবীর ক্ষেত্রে ‘শ্রেণী’ শব্দটা ঠিক হয় নি। লেট মি উইথড্র। বুদ্ধিজীবী সম্প্রদায় বা গোষ্ঠী বলা যায়। এই কারণেই গ্রামশীর কথা আমি বিশেষভাবে উল্লেখ করবো: দুই ধরনের ইন্টেলেকচুয়াল আছে। একটা হচ্ছে ট্র্যাডিশনাল ইন্টেলেকচুয়াল, আর একটা হচ্ছে অর্গানিক ইন্টেলেকচুয়াল। ট্র্যাডিশনাল ইন্টেলেকচুয়ালদের আমরা গ্রামশীয় কায়দায় একটা পর্যন্ত ব্যবহার করে মধ্যজীবী নাম দিলাম। আর ট্র্যাডিশনাল ইন্টেলেকচুয়াল হচ্ছে সেই ইন্টেলেকচুয়াল যারা, ধরা যাক এ ধরনের: যে একই জিনিস বারবার করছে, একই কথা বারবার বলছে, ভারি ভারি কিছু শব্দ শিখেছে এবং সেগুলো বারবার ব্যবহার করছে। ব্যবহার করতে করতে শব্দগুলো অর্থশূন্য হয়ে পড়েছে। আর এক শ্রেণীর আছে যারা বড় বড় অংকের তত্ত্ব কপচায়, হাই অ্যাবস্ট্র্যাক্ট কপচায়। যার সঙ্গে জীবনের, মানুষের আশা-আকাক্সক্ষার কোনো যোগাযোগ নেই। যোগাযোগ যে থাকতেই হবে এটার প্রশ্ন তুললে বলবো যে এটা একটা ব্যাপার–কিন্তু যোগাযোগ নেই। এবং তাদের কনফাইনটা খুব ন্যারো। সামাজিকভাবে তাদের কোনো অবস্থান নেই।